Un bărbat din judeţul Galaţi a murit după ce s-a înecat cu un mic.
Un bărbat dintr-o localitate din nordul judeţului Galaţi a murit în a treia zi de Paşte după ce s-a înecat cu un mic. Echipajul de la Ambulanţă a făcut manevre de resuscitare, dar nu a reuşit să-l salveze.
Incidentul s-a produs marţi şi a fost anunţat la 112. Victima, un bărbat în vârstă de 52 de ani, s-a dus în vizită la o rudă din localitatea Aldeşti, judeţul Galaţi.În timp ce mânca, bărbatul s-a înecat cu un mic şi a fost găsit de ruda sa căzut în curte. Aceasta a sunat la 112, dar echipajul medical nu l-a mai putut salva."S-a întâmplat ieri, în jurul orei 14.00, la Aldeşti. Victima este un bărbat de 52 de ani, s-a înecat cu un mic. Proprietarul casei plecase la fântână, când s-a întors l-a găsit pe jos. Echipajul medical a făcut manevre de resuscitare timp de o oră, apoi a fost declarat decesul", a explicat reprezentantul Serviciului de Ambulanţă Galaţi, Mihai Polinschi.Poliţia a început o anchetă.